
Omavalvontasuunnitelman seurantaraportti ajalta 1.1-31.7.2026

Yksikkö: Kiviharjun Palvelutalo, yhteisöllinen asuminen
Vastuuhenkilö: Jenna Ylisirniö

Yksikköön tulevat palautteet käsitellään omavalvontaan peilaten yksikön esihenkilön toimesta, jonka lisäksi palaute kirjataan poikkeamiin ja käydään läpi henkilöstöpalaverissa. Tarvittaessa yrityksen johto käsittelee sen vielä erikseen.

Kehittämiskohteet:
Yksikön kehittämiskohteeksi omavalvonnan seurannan kautta nousi seuraavat asiat:
· Asiakasturvallisuus/yleinen turvallisuus: tietosuoja- ja salassapito asiat, asukkaiden kaatuminen
· Lääkehoito: lääkekaappien- ja lääkejääkaappien lämpötilojen seuraaminen, tarvittavien lääkkeiden antokirjaukset puutteellisia, lääkkeiden hävitys
· Hygienia ja siisteys: asukashuoneiden siisteys, siivousvälineiden puhtaus, apuvälineiden siisteys
· Ravitsemus ja ruokahuolto: proteiinin puute osasta ateriasta, ruokien lämpötilojen mittaus epäsäännöllistä
· Henkilöstö ja osaaminen: henkilöstön vähentämisen jälkeen koettu kiire, etenkin viikonloppuisin, uusien työntekijöiden perehdyttämiseen kiinnitetään huomiota ja yhtenäistetään toimintamalleja, koulutuksia toivotaan enemmän livenä kuin webinaareina
· Poikkeamat: kirjaaminen ajoittain puutteellista

Asian käsittely:
Kehittämiskohteiden läpikäynti heti seurantapalaverissa. Käydään kehittämiskohteet vielä läpi tiimipalaverissa.

Korjaavat toimenpiteet:
Tietosuojaan ja salassapitoon tehty jo toimenpiteitä yhdessä tietoturvavastaavan kanssa ja pidetty tietoturvavastaavan kanssa koulutus henkilöstölle. Ohjeistettu henkilöstöä tietosuojakäytännöissä. Lääkehoitoon liittyen sairaanhoitaja käy toimintaohjeet henkilökunnan kanssa läpi. Siistijä suunnittelee 1x/kk siivousvälineiden pesun ja desinfioinnin. Keskusteltu asukashuoneiden siistimisestä ja ohjeistettu myös muu henkilökunta huomioimaan asukashuoneiden siisteys. Ruoan palveluntuottajalle laitettu jo palautetta proteiinin lisäämisestä aterioille ja muutos tullut. Ohjelmoidaan ruokien lämpötilamittaukset siten, että se on säännöllistä. Henkilöstöä vähennetty asiakkaiden vähenemisen myötä. Lisätty viikonlopuille henkilöstöresurssia, joka vähentää työnkuormittavuutta. Henkilöstön koulutuksia tulossa, jotka järjestetään livenä. Henkilöstön perehdytykseen perehdytyslomake, jonka pohjalta kaikki uuden työntekijät saavat perehdytyksen. Ohjeistettu, mistä perehdytyslomake löytyy. Poikkeamien kirjaamisesta käydään keskustelu seuraavassa tiimipalaverissa, jossa ohjeistetaan poikkeaminen kirjaamista.

